## На основу чл.69. и 72. Закона о јавним набавкама (’’Службени гласник Републике Србије’’, број 116/08)

## АКЦИОНАРСКО ДРУШТВО АЕРОДРОМ ''НИКОЛА ТЕСЛА'' БЕОГРАД

објављује јавни позив за прикупљање понуда у отвореном поступку

бр.20/2010 за набавку

#### ''АДАПТАЦИЈА САНИТАРНИХ ПРОСТОРА У РЦМ И БАЗИ САОБРАЋАЈА’’

Право учешћа у поступку јавне набавке има Понуђач који испуњава услове прописане одредбама члана 44. Закона о јавним набавкама.

Испуњеност услова, Понуђач доказује достављањем доказа предвиђених чланом 45. Закона о јавним набавкама на начин описан у обрасцу 4. Конкурсне документације.

Предмет јавне набавке је **''АДАПТАЦИЈА САНИТАРНИХ ПРОСТОРА У РЦМ И БАЗИ САОБРАЋАЈА’’** који је ближе одређена у оквиру техничких карактеристика (спецификације).

Сваки заинтересовани Понуђач може преузети конкурсну документацију уз достављање следећих података и то:

* Доказ о уплати на име трошкова умножавања и достављања конкурсне документације у износу од 500,00 дин. (плус ПДВ),на жиро рачун Наручиоца број: 125-1721427-98 Piraeus банка, сврха уплате: Конкурсна докуметација **''АДАПТАЦИЈА САНИТАРНИХ ПРОСТОРА У РЦМ И БАЗИ САОБРАЋАЈА’’**;
* Пословна идентификација предузећа (пун назив, седиште и адреса, ПИБ, матични број);
* Потврда о извршеној регистрацији за ПДВ ( уколико је Понуђач обвезник ПДВ-а);
* Извод из Агенције за привредне регистре;
* Овлашћењезапреузимање конкурсне документације.

АД Аеродром "Никола Тесла" Београд ће по добијању потребних података испоставити рачун за уплаћени износ из јавног позива за прикупљање понуда и доставити га поштом Понуђачима.

Конкурсна документација може се преузети у просторијама Сектора јавних набавки АД Аеродрома ''Никола Тесла'' Београд, радним данима од 09 до 15 часова, почев од дана објављивања јавног позива у ''Службеном гласнику'' Републике Србије. На наведеној адреси може се извршити увид у конкурсну документацију. На писмени захтев Понуђача, Наручилац ће конкурсну документацију доставити поштом.

Понуде се припремају и подносе у складу са јавним позивом и конкурсном документацијом. Понуду је потребно доставити у писаном облику, у затвореној коверти на адресу:

#### АД АЕРОДРОМ ''НИКОЛА ТЕСЛА'' БЕОГРАД

#### 11271 Сурчин

**АРХИВА АНТ-а**

**КОМИСИЈА ЗА ЈАВНУ НАБАВКУ**

#### ''АДАПТАЦИЈА САНИТАРНИХ ПРОСТОРА У РЦМ И БАЗИ САОБРАЋАЈА’’ БР. 20/2010

На предњој страни коверте обавезно написати текст **«ПОНУДА - НЕ ОТВАРАЈ»,** а наполеђини коверте читко уписати назив и адресу Понуђача. Понуду доставити у затвореној коверти у року од 30 дана од дана објављивања јавног позива у "Службеном гласнику" Републике Србије, а најкасније **до 1000 часова** последњег дана истека рока.

Уколико је последњи дан за достављање понуда нерадан, благовремено пристиглим понудама ће се сматрати оне понуде које су примљене од стране Наручиоца **до 1000** часова првог следећег радног дана. Неблаговремене понуде ће се, по окончању поступка отварања понуда, вратити неотворене Понуђачу, са назнаком да је поднета неблаговремено.

Јавно отварање понуда, уз присуство овлашћених представника Понуђача, биће спроведено последњег дана рока за подношење понуда у Салону ''Београд'' на Аеродрому ''Никола Тесла'' (везни део Пристанишне зграде) у **1030** часова.

Право учешћа у поступку отварања понуда у име Понуђача имају само овлашћени представници Понуђача, што ће доказати предајом потписаног и овереног **пуномоћја**, искључиво у оригиналу. Факсови или фотокопије се неће уважити.

Понуде са варијантама нису дозвољене.

Докази за оцену испуњености услова из члана 44. Закона о јавним набавкама достављају се на начин који је описан у обрасцу 4. Конкурсне документације. У случају да у понуди нису приложени сви потребни докази, таква понуда одбиће се као неисправна.

Наручилац ће одбити понуде које нису у складу са Законом о јавним набавкама, овим позивом и Конкурсном документацијом.

Наручилац ће извршити избор најповољније понуде применом критеријума **најнижа понуђена цена** у складу са чланом 52. Закона о јавним набавкама.

Особа за контакт у вези са овим јавним позивом, а до преузимања Конкурсне документације је **Дејан Димкић тел. 011-209-4765.**

Оквирни рок за доношење одлуке о избору најповољније понуде у овом поступку јавне набавке је 30 дана од дана јавног отварања понуда. Наручилац ће у року од три (3) дана од дана доношења одлуке о избору наповољније понуде одлуку доставити свим Понуђачима.